Chiqué uyuu tobi hombre de ca fariseu lá Nicodemo.
Naca be tobi de ca xaíque sti ca judíu.
Ti gueela uyé be ra nuu Jesús ne rabi be laa:
―Maistru,
nanna du lii nga maistru ni beeda de Dios purti iruti ñanda ñuni ca milagru ni ruꞌnu ri pa ñaca cadi nuu né Dios laa.
Para na Jesús rabi laabe:
―Gabe caꞌ lii,
tu qué gale sti tiru la?
qué zanda di chuꞌ ra runi mandar Dios.
Oraque na be:
―Ximodo zanda gale ti hombre ora ma huaniisi yaꞌ.
Zanda xa guiuu ndaani jñaa ne gale sti tiru.
Bigueta na Jesús rabi laabe:
―Gabe caꞌ lii,
tu qué gale de nisa ne de Espíritu,
qué zanda di chuꞌ ra runi mandar Dios.
Ni gale de cuerpu la?
cuerpu laa,
ne ni gale de Espíritu la?
espíritu laa.
Cadi idxagayaa lu ti rabe lii naquiiñe gale tu sti tiru.
Bi rundubi ladu tiisi ne runa diaga lu rixidxi,
peru qué gannu padé zeeda nin paraa cheꞌ.
Zacaca nga irá tu gale de Espíritu.
Oraque na be:
―Ximodo zanda gaca ndi yaꞌ.
Para na Jesús rabi laabe:
―Lii naca lu ti maistru sti ca binni Israel ne qué riene lu ni la?
Gabe caꞌ lii riní du de ni nanna du,
ne rui né du laatu ni biduꞌya du,
peru qué runi cre tu ni rabi du laatu.
Pa huayabe laatu cosa de guidxilayú ne qué runi cre tu la?
ximodo ñanda ñuni cre tu pa ñabe laatu cosa de ibáꞌ yaꞌ.
Iruti huaguiꞌba ibáꞌ pa cadi ni biete de ibáꞌ ne nga nga Hombre Biseenda Dios,
ne ibáꞌ nga jlugar be.
Ne naa nga Hombre Biseenda Dios que.
Cásica gundisa Moisés beenda ndaani guiꞌxhi chiqué,
zaqueca nga naquiiñe indisa cabe Hombre Biseenda Dios,
ti irá ni guni cre laabe,
cadi initilú sínuque gapa enda nabani ni qué zaluxe.
Purti nadxii xhaata Dios binni guidxilayú ngue runi bidii tobi lucha Xiiñiꞌ,
ti irá tu guni cre Xiiñi be que la?
cadi initilú sínuque gapa enda nabani ni qué zaluxe.
Biseenda be Xiiñi be guidxilayú cadi para udxiiba donda ique binni,
sínuque para ilá binni pur laa.
Tu runi cre Xiiñi be que la?
qué zaguiꞌba donda ique,
peru tu qué runi cre Xiiñi be que la?
maca dxiꞌba donda ique purti qué runi cre tobi lucha Xiiñi be.
Ma dxiꞌba donda ique cani qué runi cre purti beeda biaani guidxilayú peru jma gunaxhii ca guelacahui que biaani,
purti malu ni runi caꞌ.
Irá ni runi ni cadi jneza la?
nanalaꞌdxi biaaniꞌ ne qué zie ra nayaꞌni ti cadi ihuinni ni runi.
Peru ni runi jneza la?
zie ra nuu biaani ti guꞌya irá xixé binni zeeda dxiiña sti de Dios.